
Raja tn 5a maaüksuse munitsipaalomandisse 
taotlemine ja sihtotstarbe määramine 
1. Asjaolud ja menetluse käik 
Võttes aluseks „Joaoru ja selle lähiala“ detailplaneeringu, mis on kehtestatud  Narva Linnavolikogu 21.06.2011.a otsusega nr 110, moodustatakse uus maaüksus pindalaga 64 m2 ja sihtotstarbega tootmismaa. Moodustaval maaüksusel on planeeritud uus alajaam. Narva Linnavalitsuse 21.09.2011.a korraldusega nr 864-k maaüksusele on määratud aadress Narva linn, Raja tn 5a. 
Raja tn 5a maaüksus ei haara enda alla maad, millele oleks esitatud avaldusi selle maa tagastamiseks. Ei ole esitatud avaldusi selle maa ostueesõigusega erastamiseks ega ka riigiomandisse jätmiseks.

Vastavalt Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” § 4 punktile 3 kohalik omavalitsus võtab vastu katastriüksuse sihtotstarbe määramise otsuse.

Vabariigi Valitsuse 02.06.2006.a määruse „Maa munitsipaalomandisse andmise kord“ § 6 lõige 1 kohaselt kohaliku omavalitsuse volikogu vastava otsuse alusel koostatud maa munitsipaalomandisse andmise taotluse esitab linnavalitsus maa munitsipaalomandisse andmise otsustajale.

2. Õiguslikud alused
2.1 Kohaliku omavalitsuse korralduse seaduse § 22 lõike 1 punkti 37  kohaselt kuuluvad volikogu 
       ainupädevusse muud seadusega antud küsimused.

2.2 Maareformi seaduse § 25 lõige 1 sätestab, et munitsipaalomandisse antakse tasuta Maareformi  
       seaduse paragrahvis 28 nimetatud maa. 

2.3 Maareformi seaduse § 28 lõige 2 kohaselt munitsipaalomandisse võib anda maad, mis on vajalik 
       kohaliku omavalitsusüksuse ülesannete täitmiseks ja arenguks.

2.4 Juhindudes Maakatastriseaduse § 18 lõikest 2, Vabariigi Valitsuse 02.06.2006.a määrusest nr 133 
       “Maa munitsipaalomandisse andmise kord”, Vabariigi Valitsuse 23.10.2008 määrusest nr 155 
       „Katastriüksuse sihtotstarvete liigid ja nende määramise kord” ning Narva Linnavolikogu 
       21.06.2011.a otsusega nr 110 kehtestatud „Joaorg ja selle lähiala” detailplaneeringust.

3. Otsus
3.1 Taotleda Narva linna munitsipaalomandisse Raja tn 5a maaüksus (lisa1), ligikaudse pindalaga 64 m2.       
3.2 Määrata Raja tn 5a maaüksusele katastriüksuse sihtotstarbeks tootmismaa (003; T).

4. Rakendussätted
4.1 Linnavalitsusel esitada keskkonnaministrile punktis 3.1 nimetatud maa munitsipaliseerimiseks taotlus 
      koos kõigi vajalike lisamaterjalidega.

4.2 Taotlusele jaatava vastuse korral moodustada Linnavalitsusel Raja tn 5a katastriüksus, kinnitada piirid 
      ja esitada katastritoimik registreerimiseks Maa-ameti Ida-Viru katastribüroosse.
4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi Kohtumajas 30 päeva jooksul alates 
      jõustumisest.

